Наполеонова инвазија на Русију
Наполеонова инвазија Русије 1812, представља прекретницу Наполеонових ратова. Наполеон је са 691.500 војника кренуо 24. јуна 1812. у инвазију Русије. Руска војска се супротставила са стратегијом спржене земље и избегавањем великих битака. Наполеон је заузео испражњену Москву, али без снабдевања и без одлучне победе над руском војском морао се повлачити из Русије у току зиме. Поход на Русију свео је снаге Француза и њихових савезника на око 3% почетне јачине. Та инвазија има велику улогу у руској култури, што се очитује Толстојевим делом „Рат и мир“, као и совјетском идентификацијом француске инвазије са немачком инвазијом 1941—1945. Наполеонова инвазија је у Русији позната као Отаџбински рат. Понекад се означава и као „рат 1812."